સારાંશ માટે દસ્તાવેજ: ચેંગનુર દક્ષિણ ભારતના કેરળ રાજ્યના એલેપ્પી જિલ્લામાં આવે છે, જે વર્ષ 2018ના ઑગસ્ટ મહિનામાં આવેલા વિનાશકારી પૂરથી સૌથી વધારે પ્રભાવિત થયો હતો. 

તેમના વિસ્તારમાં આમ તો ચોમાસાના મહિનાઓમાં પાણી ભરાઈ જવું કોઈ મોટી વાત નથી, પરંતુ એ રાત્રે વસ્તુઓ ખૂબ ઝડપથી બદલાઈ રહી હતી. 

વાદળની ગર્જના વચ્ચે ભારે વરસાદ રોકાવા માટે તૈયાર ન હતો. થોડી જ ક્ષણોમાં વરસાદનું પાણી ચઢવા લાગ્યું. એ પણ ખૂબ ઝડપથી. 

પતિ સાથે મળીને તેમણે પોતાના વૃદ્ધ પિતાને મુશ્કેલીથી છત સુધી પહોંચાડવાનો પ્રયાસ કર્યો, પરંતુ પાણી ઘરના પહેલા માળ સુધી પહોંચી ગયું હતું. 

એ ક્ષણોને યાદ કરીને થંગમની કહે છે, "અમે ઘણા દિવસો સુધી ફસાયેલા હતા કેમ કે અહીં પાણી ખૂબ ઝડપથી વહી રહ્યું હતું. કોઈ રાહત ટીમ પહોંચી ન હતી." 

"અમે છત પર પલળતા રહ્યા. મારા પિતાની તબિયત બગડવાની શરૂ થઈ ગઈ. ઘણા દિવસો સુધી અમે લોકો કંઈ જમ્યા પણ ન હતા."

"પરંતુ જ્યાં સુધી સેના અને રાહતકર્મીઓ અમારા સુધી પહોંચ્યા, મારા પિતાએ દમ તોડી દીધો હતો."

થંગમનીના પરિવારને રાહત શિબિરમાં મોકલી દેવામાં આવ્યો જ્યારે તેમના પિતાનો મૃતદેહ ઘરની છત પર જ પડ્યો રહ્યો. જ્યારે પાણી ઓસર્યા, ત્યારે તેમના અંતિમ સંસ્કાર થઈ શક્યા. 

તેઓ જણાવે છે કે રાહત શિબિરમાં રહેતી વખતે તેમને દસ હજાર રૂપિયા વળતર તરીકે આપવામાં આવ્યા. 

પરંતુ એક વર્ષ થવાનું છે. હજુ સુધી તેઓ ઘરને થયેલા નુકસાન અને પિતાના મૃત્યુના વળતર માટે સરકારી ઓફિસના ચક્કર જ લગાવી રહ્યાં છે. 

44 નદીઓ પર 70 ડૅમ

કેરળમાં ગત વર્ષે આવેલા પૂરે 'ભગવાનનો પોતાનો પ્રદેશ' ગણાતા કેરળનો ચહેરો બદલીને મૂકી દીધો છે. 

આ પૂરને એક વર્ષ જેટલો સમય પૂર્ણ થવાનો છે જેમાં 350 કરતાં વધારે લોકોનાં મૃત્યુ થયાં હતાં અને મોટાપાયે જાનમાલનું નુકસાન થયું હતું. 

વિશેષજ્ઞોનું કહેવું છે કે આ વિનાશ પાછળ ડૅમોનો મોટો હાથ છે કે જેમને રાજ્યમાં વહેતી 44 નદીઓ પર બનાવવામાં આવ્યા છે. 

તેઓ આ ડૅમોને 'એક સળગતા પાણીના બૉમ્બ' તરીકે જુએ છે, જેમના ફાટવાની સ્થિતિમાં પહેલા કરતાં પણ વધારે વિનાશ સર્જાઈ શકે છે. 

કેરળમાં 70 કરતાં વધારે ડૅમ છે જેમને અહીં વહેતી 44 નદીઓ પર બનાવવામાં આવ્યા છે. તેમાંથી ઘણા ડૅમોની વ્યવસ્થા પર હવે સવાલ ઊઠવા લાગ્યા છે. 

ધારાસભ્ય સાજી ચેરિયન માને છે કે મુલ્લાપેરિયાર અને ઇડુક્કી જેવા ઘણા ડૅમ છે, જે ગમે ત્યારે આફત લાવી શકે છે

સાજી ચેરિયન ચેંગનુરના ધારાસભ્ય અને રાજ્યમાં સત્તારૂઢ ડાબેરી ગઠબંધનના પ્રવક્તા પણ...\nદસ્તાવેજની સમાન ભાષામાં સારાંશ:
થંગમની ગત વર્ષની એ વરસાદની રાતને હજુ સુધી ભૂલી શક્યાં નથી, જ્યારે તેઓ ચેંગનુર  તાલુકાથી  આશરે 10 કિલોમિટર દૂર પોતાનાં ગામમાં પિતા અને પતિની સાથે હતાં.